open-index/open-wikipedia-markdown huggingface dataset:
రెండో ప్రపంచయుద్ధమా?

right|250px|
**రెండో ప్రపంచయుద్ధమా?** అనేది రెండవ ప్రపంచయుద్ధం గురించిన వ్యాసాల సంకలనం. దీనిని ఆంధ్రకేసరి గ్రంథమాల వారు రెండు భాగాలుగా 1940లో ముద్రించారు. వీనికి బూర్గుల రంగనాథరావు, అందుగుల తిరుమలరావు, అవురుపల్లి కృష్ణారావు సంపాదకులుగా వ్యవహరించారు.

## పుస్తకంలోని అంశాలు
"వివిధరాజ్యముల యొక్క వాదములను, దేశ ముల యొక్క స్థితిగతులను ౧౯౧ర నుండి ౧౯రం వరకు జరిగిన సంధి సంప్రతింపులను, ఆ మూలాగ్రముగా ఉదహరించి, విషయములను కూలంకషముగా చర్చింపకున్నను పుస్తకము ఇంతగా. పెరిగి పోవుటచే దీనిని రెండుభాగములలో ముద్రింపవలసివచ్చెను. అయినను ముఖ్య విషయము లేవియు వదలి వేయబడలేదు. ప్ర కాశ కు ల యొక్కయు, గ్రంధకర్త యొక్కయు అభిప్రాయము, మొదటినుండియు పత్రికలు చదువలేక అంతర్జాతీయ పరిస్థితులను తెలసికొనక యుండిన సర్వసామాన్య ఆక్షరాస్యు ఈ పుస్తకము సుబోధకముగా నుండవలయునని. విద్యార్థులకు గూడ సహాయకారియగునని మా తలంపు, సాధ్యమయినంతవకు వ్యావహారిక భాష వాడబడినది." అని రచయిత ముందు మాటలో తెలియజేసారు.

## విషయసూచిక

# యుద్ధజూదములో పందెములేమిటి ?
# వెర్సాయిల్సు సంధి.
# జర్మనీ తలయెత్తింది.
# లీగుకు అగ్నిపరీక్ష.
# సమిష్టి క్షేమవిధానము.
# సమిష్టి క్షేమమే శరణ్యము.
# సాంత్వన నీతి.
# క్షణిక శాంతి.

## మూలాలు

*

వర్గం:1940 పుస్తకాలు
వర్గం:తెలుగు పుస్తకాలు
ముర్కాంగ్స్లెక్ - రంగియా (ఎంజి) అరుణాచల్ ఎక్స్‌ప్రెస్

**ముర్కాంగ్స్లెక్ - రంగియా (ఎంజి) అరుణాచల్ ఎక్స్‌ప్రెస్** భారతీయ రైల్వేలులో ఒక ఎక్స్‌ప్రెస్ రైలు. ముర్కాంగ్స్లెక్ రైల్వే స్టేషను, రంగియా రైల్వే స్టేషను మధ్య నడుస్తుంది. అరుణాచల్ అనేది సమీపంలోని రాష్ట్రం పేరు పెట్టి ఉన్నప్పటికీ దాని ప్రారంభం, ముగింపు రెండు అస్సాంలో ఉన్నాయి. దీని ప్రయాణ మార్గం సుమారు 508 కిలోమీటర్ల దూరం ఉంది.
## గేజ్ మార్పిడి
రంగియా జంక్షన్ నుండి ముర్కాంగ్స్లెక్ వరకు ఉన్న మీటర్ గేజ్ రైల్వే ట్రాక్ 2011 సం.లో బ్రాడ్ గేజ్ మార్పిడి కోసం మూసివేశారు, మార్పిడి తర్వాత 2014 సం.లో తిరిగి ప్రారంభించాలని భావించారు.

"ఉత్తర లఖింపూర్, ముర్కాంగ్స్లెక్ మధ్య 154 కిమీ.ల విస్తరణలో రంగియా -ముర్కాంగ్స్లెక్ గేజ్ మార్పిడి ప్రాజెక్టు చివరి దశలో ఉంది. ఉత్తర లఖింపూర్, ముర్కాంగ్స్లెక్ మధ్య 154 కిమీ. పొడవున 68 ప్రధాన వంతెనలు, 51 చిన్న వంతెనలు, రోడ్డు పైవంతెన (ఆర్‌ఒబి), నాలుగు రహదారి క్రిందవంతెన (ఆర్‌యుబి), 12 స్టేషన్లను కలిగి ఉంది. 
రంగియా జంక్షన్ నుండి ముర్కాంగ్స్లెక్ మధ్య మొత్తం విభాగంలో, 662 ప్రధాన వంతెనలు, 210 చిన్న వంతెనలు, పది రోడ్డు పైవంతెనలు (ఆర్‌ఒబి), ఎనిమిది క్రిందవంతెనలు (ఆర్‌యుబి), 39 స్టేషన్లు ఉన్నాయి. భారతీయ రైల్వేలు ముందుగా ప్రయాణీకుల సేవ కోసం రంగియా -రంగపార-హర్ముతి విభాగం, అలాగే రంగపార, డెకర్గాం మధ్య ఫింగర్ (వేలు) లైన్ ప్రారంభించింది. అదనంగా, ఈశాన్య సరిహద్దు రైల్వే (సి) కూడా బలిపార, భలుక్పాంగ్ (34.47 కిలోమీటర్లు) మధ్య ఫింగర్ (వేలు) లైన్ లో ఇంజన్ రోలింగ్ నిర్వహించారు. ఇందులోనే (ఫింగర్ లైన్ నందు) పది ప్రధాన వంతెనలు, 101 చిన్న వంతెనలు ఒక క్రిందవంతెన (ఆర్‌యుబి), ఒక 12 స్టేషను కలిగి ఉన్నాయి.

## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని ఈశాన్య సరిహద్దు రైల్వే జోన్ పరిధిలోకి వస్తుంది. రైలు నంబరు: 15813⇒15813X. ఈ రైలు వారానికి ఏడు రోజులు నడుస్తుంది. ప్రస్తుతం ఈ రైలు సేవలు లేవు.

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/

 

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:అసోం రైలు రవాణా
వర్గం:ఈశాన్య సరిహద్దు రైల్వే జోన్
వర్గం:ఈశాన్య సరిహద్దు రైల్వే ఎక్స్‌ప్రెస్ రైళ్ళు
చెన్నై ఎగ్మోర్ - సేలం ఎక్స్‌ప్రెస్

**[[చెన్నై_ఎగ్మోర్_రైల్వే_స్టేషను|చెన్నై యెళుంబూరు]] - సేలం ఎక్స్‌ప్రెస్** భారతీయ రైల్వేలులో ఒక ఎక్స్‌ప్రెస్ రైలు. ఇది చెన్నై యెళుంబూరు రైల్వే స్టేషను, సేలం రైల్వే స్టేషను మధ్య నడుస్తుంది, 
## జోను, డివిజను
 
ఈ రైలు భారతదేశం లోని భారతీయ రైల్వేలు లోని దక్షిణ రైల్వే జోన్ నకు చెందినది, దీని భోగీలను మధ్య రైల్వే జోను నిర్వహిస్తున్నది. ఈ రైలు 2008 ఆగస్టు 8 న ప్రారంభించారు.

## తరగతులు (శ్రేణులు)
ఈ రైలునకు 8 స్లీపర్ క్లాస్, 1 మొదటి కమ్ రెండవ ఎసి, 1 సెకండ్ ఎసి 3 మూడవ ఎసి పెట్టెలతో నడుస్తుంది. 
## సేవలు
ఇది ఒక రాత్రిపూట నడిచే రైలు, రెండు దిశలలో రోజూ నడుస్తుంది. చెన్నై - సేలం దిశలో రైలు నంబరు 11063 గాను, సేలం - చెన్నై దిశలో రైలు సంఖ్య 11064 గాను కేటాయించ బడుతుంది.

## విరామములు
రైలు ఈ క్రింది స్టేషన్లులో ఆగుతుంది.
* సేలం జంక్షన్ 
* సేలం టౌన్ 
* అయోధియాపట్టిణం (సేలం సబర్బన్ స్టేషన్) 
* వాళపాడి గేట్ 
* ఈత్తపూర్ రోడ్ 
* ఆత్తూర్ 
* చిన్నసేలం
* వృద్ధాచలం 
* విళుపురం 
* తిండివనం 
* మేలమరువత్తూర్ 
* చెంగల్పట్టు 
* తాంబరం 
* చెన్నై యెళుంబూరు

ఈ రైలు రెండు దిశలలో గం. 7.35 ని.లు నడుస్తుంది, ఇది ఒక అనుకూలమైన రాత్రి రైలు. చెన్నై యెళుంబూరు చేరుకున్న తర్వాత అక్కడి నుండి రైలు నంబరు 12164 తో చెన్నై ఎక్స్‌ప్రెస్ పేరుతో దాదర్ వరకు నడుస్తుంది.

## రైలు సమయము
ఈ రైలు ఎగువ, దిగువ ప్రతి మార్గం రోజువారీ నడుస్తుంది. రైలు సంఖ్య: 11063 చెన్నై ఎగ్మోర్ - సేలం ఎక్స్‌ప్రెస్ 23.00 గంటలకు చెన్నై ఎగ్మోర్ లో బయలుదేరి, ఉదయం 06.35 (ఒకరాత్రి కలుపుకొని) గంటలకు 12 విరామములతో సేలం జంక్షన్ చేరుతుంది.
## కోచ్ కూర్పు
రైలు నంబరు 11063 కోచ్ కూర్పు క్రింద విధముగా ఉంటుంది:

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/
*Train Route Map
*Train Time Table & Running Status

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ రైల్వే ఎక్స్‌ప్రెస్ రైళ్ళు
వర్గం:దక్షిణ రైల్వే జోన్
వర్గం:చెన్నై రైలు రవాణా
వర్గం:సేలం రైలు రవాణా
హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్

** హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హౌరా రైల్వే స్టేషను, ముంబై సిఎస్‌టి రైల్వే స్టేషను మధ్య నడుస్తుంది.
ఇది హౌరా జంక్షన్ నుండి ముంబై సిఎస్‌టి వరకు రైలు నెంబరు 12810 గాను, తిరోగమన దిశలో రైలు నెంబరు 12809 వలే పనిచేస్తుంది.

## జోను, డివిజను

ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. రైలు నంబరు: 12810. ఈ రైలు వారానికి ఏడు రోజులు నడుస్తుంది.
## భోగీలు అమరిక
12809/10 హౌరా ముంబై మెయిల్ ప్రస్తుతం 1 ఎసి 1 వ తరగతి, 2 ఎసి 2 టైర్, 3 ఎసి 3 టైర్, 13 స్లీపర్ క్లాస్, 2 లగేజి కం రాక్ కోచ్‌లు కూర్చొనే విధంగా, 1 ప్యాంట్రీ కార్ ఉంది. అదనంగా దీనికి ఒక రైల్వే మెయిల్ కోచ్ కూడా ఉండుటవలన దానికి సంబంధించిన మెయిల్ అందుకుంటూ గమ్యస్థానానికి చేరవేస్తుంది.

భారత రైల్వే నిబంధనల ప్రకారం, ఈ రైలు (ట్రెయిను) యొక్క సగటు వేగం 55 కి.మీ./గంటకు సగటు వేగం కంటే ఎక్కువ కాబట్టి దీని ఛార్జీల విషయంలో దీనికి సూపర్‌ఫాస్ట్ సర్చార్జి ఇది కలిగి ఉంది.
## రైలు ప్రయాణ మార్గము

రైలు నంబరు: 12809/10 హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్ రైలు, ఖరగ్పూర్ జంక్షన్, బిలాస్పూర్ జంక్షన్, నాగ్పూర్ జంక్షన్, భూసావల్ జంక్షన్ మన్మాడ్ జంక్షన్, కళ్యాణ్ జంక్షన్ ద్వారా ముంబై సిఎస్‌టి స్టేషనుకు నడుస్తుంది.

## విద్యుత్తు (ట్రాక్షన్)
ఒక సంత్రాగచ్చి డిపోనకు చెందిన డబ్ల్యుఏపి4 ఇంజను ఆధారంగా ఈ రైలు హౌరా జంక్షన్ నుంచి ఇగాత్‌పురి వరకు ప్రయాణించి అక్కడ నుండి కళ్యాణ్ డిపోనకు చెందిన డబ్ల్యుసిఎఎం3 లేదా డబ్ల్యుసిఎఎం2/2పి ఇంజను ఆధారంగా రైలు నెట్టబడుతూ మిగిలిన మొత్తం ప్రయాణం ముంబై సిఎస్‌టి స్టేషను వరకు కొనసాగుతుంది. 
ఈ రైలు యొక్క రైలుమార్గం మధ్య రైల్వే జోన్ పూర్తిగా విద్యుద్దీకరణ జరిగింది కాబట్టి సంత్రాగచ్చి డిపోనకు చెందిన డబ్ల్యుఏపి4 విద్యుత్తు ఇంజను ఆధారంగా ఈ రైలు ప్రయాణం ప్రారంభం నుండి చివరి గమ్యస్థానం వరకు విద్యుత్తు ఇంజన్లు ద్వారా రైలు ముందుకు నెట్టబడుతూ ఉంది.
## రైలు సమాచారం

ఈ రైలు ఎగువ, దిగువ ప్రతి మార్గం రోజువారీ నడుస్తుంది. 
* రైలు సంఖ్య: 12810 హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్ 20.15 గంటలకు హౌరాలో బయలుదేరి, 05:25 గంటలకు ముంబై సిఎస్‌టి స్టేషనుకు మూడవరోజున చేరుకుంటుంది.

## కోచ్ కూర్పు
రైలు నంబరు 12810 : హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్ కోచ్ కూర్పు క్రింద విధముగా ఉంటుంది:

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537

వర్గం:భారతీయ రైల్వేలు ప్రయాణీకుల రైళ్లు
వర్గం:ఆగ్నేయ రైల్వే జోన్
వర్గం:ఆగ్నేయ రైల్వే సూపర్‌ఫాస్ట్ ఎక్స్‌ప్రెస్ రైళ్ళు
దుర్గ్ - అజ్మీర్ వీక్లీ ఎక్స్‌ప్రెస్

**దుర్గ్ - అజ్మీర్ వీక్లీ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది దుర్గ్ రైల్వే స్టేషను, అజ్మీర్ రైల్వే స్టేషను మధ్య నడుస్తుంది.
దుర్గ్ - అజ్మీర్ వీక్లీ ఎక్స్‌ప్రెస్ లేదా దుర్గ్ ఎక్స్‌ప్రెస్ రైలు. ఛత్తీస్గఢ్ లోని ఒక పట్టణం దుర్గ్, రాజస్థాన్ యొక్క ప్రధాన నగరం అజ్మీర్ వరకు ప్రయాణిస్తుంది. ఈ రైలు మధ్యప్రదేశ్ రాష్ట్రం యొక్క తూర్పు పశ్చిమ సెంట్రల్ నుండి దాదాపు మొత్తం పూర్తిగా సగం భాగం చాలా వరకు కలుపుతూ ఉంది.
ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. రైలు నంబరు: 18207.. ఈ రైలు వారానికి ఒక రోజు నడుస్తుంది.

## రైలు మార్గము
ఈ రైలు ప్రధానంగా చాలా వరకు రాజస్థాన్, మధ్యప్రదేశ్, ఛత్తీస్గఢ్ రాష్ట్రాల్లోని ప్రధాన పట్టణాల ద్వారా ప్రయాణిస్తుంది. ఇది కోటా - బీనా - కాట్నీ రైలు మార్గంలో నడుస్తుంది. ఈ రైలుకు పెద్ద విరామాలు (హాల్ట్స్) ఈ క్రింది విధంగా ఉన్నాయి:
# అజ్మీర్ జంక్షన్.
# జైపూర్ జంక్షన్.
# కోటా జంక్షన్.
# గుణ
# ఝాన్సీ
# సౌగోర్
# దామోవ్
# కాట్నీ జంక్షన్.
# షాడోల్
# ఉమారియా
# అనుప్పూర్ జంక్షన్.
# బిలాస్పూర్ జంక్షన్.
# టిల్డా
# రాయ్పూర్ జంక్షన్.
# భిలాయి పవర్ హౌస్
# భిలాయి
# దుర్గ్

## కోచ్ మిశ్రమం
ఈ రైలు 4 సాధారణ కోచ్‌లు, 8 స్లీపర్ కోచ్‌లు లతో మొత్తం 13 కోచ్‌లు కలిగి ఉంటుంది. ఒక ఎసి 3 టైర్ కూడా దీనికి ఉంది.
## స్పీడ్, ఫ్రీక్వెన్సీ
ఈ రైలు సగటు వేగం 60 కి.మీ./గంటకు వేగంతో వారానికి ఒక రోజు నడుస్తుంది.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:మధ్య ప్రదేశ్
వర్గం:రాజస్థాన్ రైలు రవాణా
వర్గం:మధ్య ప్రదేశ్ రైలు రవాణా
వర్గం:ఛత్తీస్‌గఢ్ రైలు రవాణా
వర్గం:జైపూర్ రవాణా
వర్గం:అజ్మీర్‌ రవాణా
వర్గం:ఆగ్నేయ రైల్వే జోన్
వర్గం:ఆగ్నేయ రైల్వే ఎక్స్‌ప్రెస్ రైళ్ళు
త్రిభంగ

[thumb|250px|right|త్రిభంగ ముద్రలో నించుని గోవర్ధన పర్వతాని పైకెత్తిన [శ్రీకృష్ణుడు.]]
**త్రిభంగ** భారతీయ సంప్రదాయ శిల్పం, చిత్రకళ, ఒడిస్సీ వంటి సంప్రదాయ నాట్యకళల్లో నిలిచివుండే భంగిమ. త్రిభంగమంటే మూడు వంపుల  భంగిమ.  త్రిభంగ అన్న పదానికి  అర్థం మూడు వంపులు అని;  అలాగే ఆ భంగిమ మెడ, నడుము,  మోకాలు వద్ద మొత్తం శరీరంలో మూడు వంపులతో  ఉంటుంది,  శరీరం నడుము,  మోకాలు వద్ద వ్యతిరేక దిశల్లో  వంపు  తిరగడంతో "**S**" అక్షరం ఆకృతిలో ఉంటుంది. ఒడిస్సీ నృత్యరీతిలోని భంగమల్లో అత్యంత పొగసైన, ఆకర్షణీయమైన భంగమగా భావించబడుతూంటుంది. ఈ భంగిమలో తరచుగా కృష్ణుని రూపం కనిపిస్తూంటుంది.

భారతీయ సంప్రదాయ నృత్యరీతియైన ఒడిస్సీ వివిధ భంగాలు లేదా భంగిమలతో కూడివుంటుంది. అవి మొత్తం నాలుగు - భంగ, అభంగ, అతిభంగ, త్రిభంగ, వీటన్నిటిలోనూ త్రిభంగ అత్యంత ప్రాచుర్యాన్ని పొందింది. త్రిభంగ అనే సంస్కృత పదానికి అర్థం  మూడు   భంగాలు, అయితే కె.ఎం.వర్మ ప్రకారం త్రిభంగ అనేదేమీ ప్రత్యేకించి  ఒక భంగిమను సూచించకపోగా అభంగ, సమభంగ, అతిభంగ అనే మూడు భంగాల సముదాయాన్ని సూచించే పదం.

## శిల్పకళలో
left|thumb|173x173px|14వ శతాబ్దానికి చెందిన అవలోకితేశ్వర విగ్రహం (నేపాల్) త్రిభంగ భంగిమలోనిది
భారతీయ సంప్రదాయ నృత్యాలైన ఒడిస్సీ, భరత నాట్యం, కటక్, కూచిపూడి వంటివాటిలోని పలు ఇతర భంగిమల్లాగా త్రిభంగ కూడా భారతీయ శిల్పకళలోనూ కనిపిస్తుంది. సంప్రదాయికంగా చెట్టుకొమ్మను యక్షిణి ముట్టుకున్న భంగిమలో త్రిభంగ భంగిమ కనిపిస్తుంది. అలాంటి సాలభంజిక సా.శ. 12వ శతాబ్దానికి చెందిన హోయసలలు నిర్మించిన బేలూరు ఆలయాల్లో కనిపించగా, సా.శ.9వ శతాబ్దంలో నిర్మించిన ఖజురహో ఆలయాల్లో విష్ణువు వివిధ ప్రదేశాల్లో సాధారణంగా కృష్ణుని రూపాన్ని మలిచే విధంగా త్రిభంగ భంగిమలో వేణువు మ్రోగిస్తున్నట్టు కనిపిస్తారు. ఆగమ శాస్త్ర గ్రంథాల ప్రకారం శివుని విగ్రహాలు త్రిభంగ భంగిమలో తూర్పు ముఖంగా నెలకొల్పాలి, ఇలాంటివి సా.శ. 8 నుంచి 12 శతాబ్దాల నాటి ఆలయాల్లో కనిపిస్తాయి.

సింహాచల క్షేత్రంలోని ప్రధాన అర్చామూర్తియైన వరాహ లక్ష్మీనారసింహ స్వామి నిజరూప విగ్రహం త్రిభంగ భంగిమలోనే ఉంటుంది. దాని వెనుక సా.శ.1098 నాటి చోళ రాజు కులోత్తంగుని కాలపు శాసనం దొరుకుతోంది. తిరుమల వేంకటేశ్వరస్వామి ఆలయంలోని తిరుమల రామ విగ్రహం కూడా అదే భంగిమలో ఉంటుంది. ఈ శైలి భారతీయ ముద్రగా చైనాకు కూడా ప్రయాణించి కిన్ యుగంలో నిర్మించిన మైజిషాన్ గ్రోట్టెస్ లోని కొన్ని శిల్పాల్లో కూడా కనిపిస్తుంది. టిబెట్ బౌద్ధశిల్పకళలోని అవలోకితేశ్వర విగ్రహాలు చాలావరకూ ఇదే భంగిమలో కనిపిస్తాయి. థాయ్ లాండ్ లోని కొన్ని బౌద్ధ వర్ణచిత్రాలు కూడా త్రిభంగ భంగిమలోనే కనిపిస్తాయి. అలాగే నారా, జపాన్ లో హకుహో యుగంలో నిర్మించిన ప్రాచీన యకుషి-జి బౌద్ధాలయాల్లోనూ కొందరు బోధిసత్త్వుల రూపాలు త్రిభంగ భంగిమలోనే ఉంటాయి.

## మూలాలు

వర్గం:భారతీయ శిల్పకళ
వర్గం:ఒడిస్సీ నాట్యకళ
ఇమ్మానేని హనుమంతరావు నాయుడు

**ఇమ్మానేని హనుమంతరావు నాయుడు** నటుడు, ప్రయోక్త, నాటక సమాజ నిర్వాహకుడు.

## జీవిత విశేషాలు
ఇమ్మానేని హనుమంతరావు నాయుడు ఒంగోలు సమీపంలోని కొత్తపట్నం గ్రామానికి చెందినవాడు. ఆదివెలమ కులస్థుడు. ఇతడు మెట్రిక్యులేషన్ ఉత్తీర్ణుడై ఒంగోలు లోని మిషన్  స్కూలులో ఉపాధ్యాయుడిగా పనిచేసేవాడు. అప్పటికి ఇతని వయసు 25 సంవత్సరాలు. ఇతడు లెక్కలు బోధించడంలో ప్రతిభ కలవాడు. బి.ఎ.క్లాసు విద్యార్థులు ఇతని వద్ద లెక్కలు నేర్చుకునేవారు. ఆ సమయంలో ఒంగోలుకు ఒక పూనా కంపెనీ  ప్రమీలా స్వయంవరం, పీష్వా నారాయణరావు వధ, ఉషా పరిణయం, కీచక వధ మొదలైన హిందీ నాటకాలను ప్రదర్శించింది. వాటిని చూచిన హనుమంతరావు నాయుడుకు నాటకాలపై వ్యామోహం కలిగింది. విద్యార్థులతో నాటకాలు ప్రదర్శింపచేసి ఇతడూ నాటకాలలో పాత్రలు ధరించేవాడు. అప్పుడే టంగుటూరి ప్రకాశం పంతులను కూడా నాటకాలలో ప్రవేశ పెట్టాడు. విద్యాభ్యాసానికి టంగుటూరు నుండి ఒంగోలు వచ్చిన ప్రకాశం పంతుల ఆర్థిక సమస్యను పరిష్కరించి ఇతడు టంగుటూరి ప్రకాశం కు మార్గదర్శిగా ఉండి అతని అభివృద్ధికి మూలకారకుడయ్యాడు. ఇతని వద్ద విద్యనేర్చుకున్నవారిలో దేశభక్త కొండా వెంకటప్పయ్య కూడా ఉన్నాడు. ఇతడు శిష్యులకు చేసే సహాయాల వల్ల అతనికి వచ్చే 30 రూపాయల జీతం సరిపోయేది కాదు. అప్పుల బాధ మితిమీరడం వల్ల మంచి ఉద్యోగానికై ఇతడు రాజమండ్రి కి వెళ్లాడు.  మిత్రుల సహాయంతో అక్కడ ఉపాధ్యాయుడిగా ఉద్యోగం సంపాదించాడు. రాజమండ్రిలో లభించిన ప్రోత్సాహంతో నాటకాలను ప్రదర్శించేవాడు. ఒక పక్క ఉద్యోగ బాధ్యతను నెరవేరుస్తూ మరో పక్క నాటకాలను ప్రదర్శించేవాడు. ఇతని 1902లో పక్షవాతం వచ్చేవరకూ నాటకాలను విరివిగా ప్రదర్శించాడు.

## నాటకరంగంలో సేవ
ఇతడు రాజమండ్రి చేరిన సమయానికి అక్కడ నాటకోత్సాహం వెల్లివిరిసింది. కందుకూరి వెంకటరత్నం, దాసు మాధవరావు మొదలైనవారు ఇంగ్లీషులో షేక్‌స్పియర్ నాటకాలు ఆడుతూ ఉండేవారు. ఆ ఉత్సాహంలో చిలకమర్తి లక్ష్మీనరసింహంతో గయోపాఖ్యానము, పారిజాతాపహరణం నాటకాలు వ్రాయించి ప్రదర్శన ప్రారంభించాడు. ఇతడు గయుడు పాత్ర ధరిస్తే ప్రకాశం చిత్రరేఖ పాత్ర ధరించేవాడు. ఇలా నాటకాలు తయారు చేసుకుని స్వంత సమాజంతో అమలాపురం, కాకినాడ మొదలైన పట్టణాలలో ప్రదర్శనలు ఇచ్చాడు. 1889లో రాజమహేంద్రవరం హిందూనాటక సమాజం స్థాపించాడు. ఈ సమాజం తరఫున శాకుంతలం, రత్నావళి, చమత్కార రత్నావళి, సత్యహరిశ్చంద్ర, వేణీ సంహారం, విక్రమోర్వశీయం, చిత్రనళీయం, గయోపాఖ్యానం, పారిజాతాపహరణం, శ్రీరామ జననం, ద్రౌపదీ పరిణయం, నలనాటకం, సీతా కళ్యాణం మొదలైన ఎన్నో నాటకాలను ప్రదర్శించాడు. ఈ నాటకాలన్నింటిలో ఇతడు ప్రముఖ పాత్రలను ధరించాడు. వాచిక విధానంలోనూ, సాత్వికాభినయంలోనూ ప్రతిభ గలవాడిగా పలువురిచే గుర్తించబడ్డాడు. ఇతని సహనటులుగా దుర్గి గోపాలకృష్ణారావు, అయినవోలు తాతయ్య నాయుడు, నేతి సుబ్బయ్య, సరిపల్లె కామేశ్వరరావు, ధరణిప్రగడ వెంకటశివరావు, సత్యవోలు గున్నేశ్వరరావు, బంగారురాజు మొదలైనవారు ఉండేవారు. ఇతడు నాటక సమాజంలోని నటులకు వివాహాలు జరిపించాడు. తరచూ నాటకసమాజంలో విందులు, వినోదాలు జరుగుతుండేవి.
ఈ విధంగా ఇతడు నటుడిగా, నాటక సమాజ నిర్వాహకుడిగా, ఉత్తమ ఉపాధ్యాయుడిగా, ధర్మదాతగా, అభ్యుదయ భావకుడిగా అన్నిరంగాలలో సేవ చేశాడు.

## మూలాలు

వర్గం:తెలుగు రంగస్థల కళాకారులు
వర్గం:ఉత్తమ ఉపాధ్యాయులు
వర్గం:తెలుగు రంగస్థల నటులు
వర్గం:ప్రకాశం జిల్లా రంగస్థల నటులు
వర్గం:ప్రకాశం జిల్లా ఉపాధ్యాయులు
వర్గం:ప్రకాశం జిల్లా నాటక ప్రయోక్తలు
అహ్మదాబాద్ - శ్రీ మాతా వైష్ణో దేవి కట్రా ఎక్స్‌ప్రెస్

**అహ్మదాబాద్ - శ్రీ మాతా వైష్ణో దేవి కట్రా ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది అహ్మదాబాద్ రైల్వే స్టేషను , శ్రీ మాతా వైష్ణో దేవి కట్రా రైల్వే స్టేషను మధ్య నడుస్తుంది. ఈ రైలును 2015 జనవరి 25 న ప్రారంభించారు.

## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ రైల్వే జోన్ పరిధిలోకి వస్తుంది. రైలు నంబరు: 19415. ఈ రైలు వారానికి ఒక రోజు నడుస్తుంది.

## బయలుదేరుట , చేరుకొనుట
19415 అహ్మదాబాద్ కత్రా ఎక్స్‌ప్రెస్ 19:00 గంటల వద్ద అహ్మదాబాద్ లో ప్రతి ఆదివారం బయలుదేరి , ప్రతి మంగళవారం 06:50 గంటలకు కత్రా వద్దకు చేరుకుంటుంది. తిరుగు ప్రయాణంలో 19416 కత్రా అహ్మదాబాద్ ఎక్స్‌ప్రెస్ 10:35 గంటల వద్ద కత్రా నుండి ప్రతి మంగళవారం బయలుదేరి ప్రతి గురువారం 23:55 గంటలకు అహ్మదాబాద్ వద్దకు చేరుకుంటుంది. ఈ రైలు ఫిరోజ్పూర్, అబూ రోడ్, పాలన్పూర్, మెహసానా , జమ్ము తావి రైల్వే స్టేషను ద్వారా (వయా) నడుస్తుంది.

## కోచ్ కంపోజిషన్
ఈ రైలునకు, 1 రెండంచెల (టూ టైర్) ఎసి కోచ్, 2 మూడు (త్రీ) టైర్ ఎసి కోచ్‌లు, 7 స్లీపర్ కోచ్‌లు, 6 సాధారణ రిజర్వేషను లేని కోచ్‌లు , 2 గార్డు కోచ్‌లు ఉంటాయి.

## నిలుపుదల స్తేషన్లు
ఈ రైలు సబర్మతి జంక్షన్, మహేసన, పాలన్పూర్ అబూ రోడ్, ఫల్నా, రాణి, మార్వార్, బీవార్, అజ్మీర్, కిషన్ఘర్, ఫూలేరా, జైపూర్, గాంధీనగర్ జైపూర్, దౌసా, బందికుయి, ఆళ్వార్, ఖైర్థల్, రేవారి, భివానీ, హిస్సార్, సిర్సా, భటిండా ఫిరోజ్పూర్, జలంధర్ సిటీ, బీస్, అమృత్సర్, పఠాన్ కోట్, జమ్ము తావి , ఉధంపూర్ స్టేషన్లు వద్ద రెండు దిశల్లో ఆగుతూ గమ్యస్థానము చేరుతుంది.

## మూలాలు

## బయటి లింకులు
* ఇండియన్ రైల్ ఇంఫో లో 19415 గురించి సమాచారం.

వర్గం:భారతీయ రైల్వేలు ప్రయాణీకుల రైళ్లు
వర్గం:పశ్చిమ రైల్వే ఎక్స్‌ప్రెస్ రైళ్ళు
వర్గం:గుజరాత్ రైలు రవాణా
ఇమ్మానేని

**ఇమ్మానేని** తెలుగువారిలో కొందరి ఇంటిపేరు.

* ఇమ్మానేని శరభలింగ కవి
* ఇమ్మానేని వీరేశలింగం
* ఇమ్మానేని హనుమంతరావు నాయుడు - నటుడు, ప్రయోక్త, నాటక సమాజ నిర్వాహకుడు.
పూణే - గోరఖ్పూర్ ఎక్స్‌ప్రెస్

**పూణే - గోరఖ్పూర్ ఎక్స్‌ప్రెస్** భారతీయ రైల్వేలులో ఒక ఎక్స్‌ప్రెస్ రైలు. ఇది మహారాష్ట్ర ప్రధాన నగరం పూణే జంక్షన్ రైల్వే స్టేషను, ఉత్తరప్రదేశ్ ప్రముఖ నగరం గోరఖ్పూర్ జంక్షన్ రైల్వే స్టేషను మధ్య నడుస్తుంది. పూణే - గోరఖ్పూర్ ఎక్స్‌ప్రెస్, గ్యాన్ గంగా ఎక్స్‌ప్రెస్ దాని రేక్ పంచుకుంటుంది. 

రైలు నంబరు 11037: పూణే - గోరఖ్పూర్ ఎక్స్‌ప్రెస్ గం.16:15 లకు గురువారం పూణే జంక్షన్ వద్ద బయలుదేరుతుంది. 11038 గోరఖ్పూర్ - పూణే ఎక్స్‌ప్రెస్ గం.15:30 వద్ద శనివారం గోరఖ్పూర్ జంక్షన్ వద్ద బయలుదేరుతుంది. ఒక ఎసి-II కోచ్, రెండు ఎసి III కోచ్‌లు, 13 స్లీపర్ క్లాస్ కోచ్‌లు, ఒక పాంట్రీ కోచ్, నాలుగు జనరల్ (అన్ రిజర్వ్‌డ్) కోచ్‌లు, రెండు ఎస్‌ఎల్‌ఆర్ కలిపి మొత్తం 23 కోచ్‌లు ఉంటాయి.

## జోను, డివిజను
ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది.
## రైలు సంఖ్య
రైలు నంబరు: 11037
## తరచుదనం (ఫ్రీక్వెన్సీ)
ఈ రైలు వారానికి ఒక రోజు నడుస్తుంది.

## కోచ్ కూర్పు
రైలు నంబరు 11037 కోచ్ కూర్పు క్రింద విధముగా ఉంటుంది:

రైలు నంబరు 11038 కోచ్ కూర్పు క్రింద విధముగా ఉంటుంది:

## ప్రయాణము
ఈ రైలు గంటకు (38 మై/గం.) 61 కిలోమీటర్ల వరకు సగటు వేగంతో 1,771 కిలోమీటర్లు (1,100 మైళ్ళు) దూరం యొక్క ప్రయాణం పూర్తి చేయుటకు సుమారుగా 36 గంటల 45 నిమిషాలు పడుతుంది.
## మూలాలు

## ఇవి కూడా చూడండి
* భారతీయ రైల్వేలు
* భారతీయ రైల్వే మండలాలు
* మధ్య రైల్వే జోను
## బయటి లింకులు
*Devlalai - Bhusawal Passeger Time-Table
* Ministry of Indian Railways, Official website
* Indian Railways Live Information, Official website
*Book Indian Railway Tickets
*Station Code official list.
*Indian Railways Station List.
*Indian Railway Station Codes 
*Train Running Status
*Indian Railway Map, Official website
*https://web.archive.org/web/20140601030217/http://www.indianrail.gov.in/

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:పూణే రవాణా
వర్గం:పూణే రైలు రవాణా
వర్గం:గోరఖ్పూర్ రవాణా
వర్గం:గోరఖ్పూర్ రైలు రవాణా
వర్గం:మధ్య రైల్వే జోను
వర్గం:మధ్య రైల్వే ఎక్స్‌ప్రెస్ రైళ్ళు
వర్గం:మధ్య ప్రదేశ్ రైలు రవాణా
వర్గం:మహారాష్ట్ర రైలు రవాణా
అలంకార చంద్రోదయం

**అలంకార చంద్రోదయం** ఇమ్మానేని శరభలింగ కవి రచించిన పద్యకావ్యం. దీనికి **మఖవ్రజ చరిత్రము** అనే నామాంతరం ఉన్నది. దీని మొదటికూర్పు 1906 వ సంవత్సరం భైరవ ముద్రణాలయములో ముద్రించబడినది.

## రచయిత
ఇమ్మానేని శరభలింగకవి న్యాయవేత్తగా ఉద్యోగం చేస్తూనే స్వతాహాగా అబ్బిన సాహిత్యాభిలాష వల్ల కవిత్వరచన అలవడింది. ఆయన రచించిన ఈ కావ్యాన్ని కావ్యరచన అనంతరం శరభలింగ కవి కుమారుడు ఇమ్మానేని వీరేశలింగం అప్పటి ప్రముఖ కవి, శతావధాని చెళ్ళపిళ్ళ వేంకట శాస్త్రిచే పరిష్కరింపజేసుకుని ప్రకటించారు. గ్రంథాదిలో క్లుప్తంగా కవి చరిత్ర కూడా లభిస్తోంది.

ఈకవి పూర్వీకులు మంచి ఉద్యోగములు చేసి గుర్తింపు పొందిరి. ఇతని వంశం వారు సబ్ జడ్జీ ఉద్యోగము మొదలైన గౌరవము పొందినారు. ఇతను కూడా ఉద్యోగము చేస్తూనే సాహిత్యకారునిగా గుర్తింపు పొందాడు. ఇతను వెలమ కులమునకు చెందినవాడు. చిన్నతనంలో అతను విద్యాశక్తితో కాశికి పోయి సంస్కృతాన్ని అభ్యసించాడు. ఇతను ఈ గ్రంథమును బ్రకృత కవివరుని ప్రథమ పుత్రుడైన వీరేశలింగమునకు చూపిరి. చెళ్ళపిళ్ల వెంకటశాస్త్రి ఈ మూలాగ్రముగ చూసి ముద్రణకు పురిగొల్పిరి. ఈ కవి 1903 మే 23 వరకు జీవించాడు. 

## బయటి లింకులు
* డిజిటల్ లైబ్రరీ ఆఫ్ ఇండియాలో పుస్తక ప్రతి.

వర్గం:పద్యకావ్యాలు
వర్గం:1906 పుస్తకాలు
వర్గం:తెలుగు పుస్తకాలు
తెనాలి మండలం

* ఈ వ్యాసం తెనాలి మండలం గురించి; [[తెనాలి]] నగరం గురించిన సమాచారం కోసం [[తెనాలి|ఇక్కడ]] చూడండి.*

**తెనాలి మండలం** ఆంధ్ర ప్రదేశ్ రాష్ట్రం లోని గుంటూరు జిల్లా కి చెందిన ఒక మండలం. ఈ మండలం తెనాలి ఆదాయ విభాగంలో ఉంది. ఈ మండలం అంధ్రప్రదేశ్ రాష్ట్ర రాజధాని ప్రాంతం, ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలో ఉంది. 2011 జనాభా లెక్కల ప్రకారం, ఈ మండల పరిధిలో ఒక నగరం, 12 గ్రామాలు ఉన్నాయి. 

## సమీప మండలాలు
ఈ మండలం చుట్టూ పెదకాకాని, దుగ్గిరాల, కొల్లిపర, వేమూరు, అమృతలూరు, చుండూరు, చేబ్రోలు మండలాలు ఉన్నాయి.

## మండల జనాభా
ఈ మండలం పరిధిలోని మొత్తం జనాభా 2,40,031.

## మండలం లోని పట్టణాలు

* తెనాలి

## మండలం లోని గ్రామాలు
### రెవెన్యూ గ్రామాలు

# అంగలకుదురు
# కఠెవరం
# కొలకలూరు
# గుడివాడ
# చినరావూరు
# నందివెలుగు
# నేలపాడు
# పినపాడు
# పెదరావూరు
# బుర్రిపాలెం
# సంగం జాగర్లమూడి

### రెవెన్యూయేతర గ్రామాలు

* కోపల్లె
* ఖాజీపేట
* చావావారిపాలెం
* జగ్గడిగుంటపాలెం
* తేలప్రోలు
* సోమసుందరపాలెం
* హంసల దీవి
* హాఫ్ పేట
* కంచెర్ల పాలెం

## మూలాలు

## వెలుపలి లంకెలు

వర్గం:గుంటూరు జిల్లా మండలాలు
రేపల్లె మండలం

**రేపల్లె మండలం** ఆంధ్ర ప్రదేశ్ రాష్ట్రంలోని బాపట్ల జిల్లా కి చెందిన ఒక మండలం. ఈ మండలం బాపట్ల ఆదాయ విభాగంలో ఉంది. ఈ మండలం చుట్టూ పెదకాకని, భట్టిప్రోలు, నగరం, నిజాంపట్నం మండలాలు ఉన్నాయి. ఈ మండలం మొత్తం జనాభా 1,11,989.

## మండలం లోని పట్టణాలు

* రేపల్లె

## మండలం లోని గ్రామాలు

### రెవెన్యూ గ్రామాలు
# అరవపల్లి
# ఇసుకపల్లి (గ్రామీణ)
# ఉప్పూడి
# కామరాజుగడ్డ
# కారుమూరు
# కైతేపల్లె
# గంగడిపాలెం
# చాట్రగడ్డ
# చోడాయపాలెం
# నల్లూరు
# పెనుమూడి
# పేటేరు
# పోటుమెరక
# బేతపూడి
# విశ్వేశ్వరం
# సింగుపాలెం

### రెవెన్యూయేతర గ్రామాలు
* కనగాలవారిపాలెం
* అనంతవరం
* గుడికాయలంక
* తుమ్మల
* నల్లూరిపాలెం
* పిరాట్లంక
* బొందలగరువు
* బొబ్బర్లంక
* మైనేనివారిపాలెం
* మోర్తోట
* రాజుకాలవ
* రేపల్లె (పూ)
* లంకెవానిదిబ్బ
* వడ్డివారిపాలెం
* సజ్జావారిపాలెం
* :en:Jonnavaripalem

## మూలాలు

## వెలుపలి లంకెలు
నల్లాన్ చక్రవర్తుల పార్థసారథి

**నల్లాన్ చక్రవర్తుల పార్థసారథి** సంగీతకారుడు. ఆయన ప్రతిఫలాన్ని ఆశించకుండా సంగీతాన్ని విద్యార్థులకు చేరవేయుట కొరకు సారణి సంగీతవిద్యా, సేవాసంస్థను స్థాపించారు. ఆయన అద్భుతంగా కచేరీ చేయటంతో పాటు, సంగీతాన్ని ఉచితంగా నేర్పించి శిష్యులను తయారు చేస్తున్నారు.ఆయన చేస్తున్న ఈ సంగీత సేవ ముఖ్యంగా శాస్త్రీయ సంగీతానికి అద్వితీయమై అనిర్వచనీయమై అందరికీ మార్గదర్సకంగా నిలుస్తుంది. 
## జీవిత విశేషాలు
శ్రీమాన్ పార్థసారథి "నల్లాన్ చక్రవర్తుల" అనే సంగీత,సాహిత్యానికి అంకితమైన కుటుంబంలో జన్మించారు. శ్రీపార్ధసారథి తల్లిదండ్రులు ఎన్.సి.రామానుజమ్మ, ఎన్.సి.ఎన్.బి.ఆచార్యులు. శ్రీపార్ధసారథి శ్రీమాన్ శిష్టు ప్రభాకర కృష్ణమూర్తి శాస్త్రి గారి వద్ద ప్రాథమిక సంగీత జ్ఞానాన్ని పొందారు. ఆ తరువాత శ్రీమాన్ కారైకుడి కన్నన్, పెదనన్నగారైన సంగీత సాహిత్య కళానిధి శ్రీమాన్ నల్లాన్ చక్రవర్తుల కృష్ణమాచార్యులు గారి వద్ద సంగీత, సాహిత్య జ్ఞానాన్ని అభ్యసించారు. శ్రీపార్ధసారథి భారతీయ శాస్త్రీయ కర్ణాటక సంగీతంలో సుప్రసిద్ధులైన శ్రీమాన్ డి.రాఘవాచారి, డి.శేషాచారి హైదరాబాద్ బ్రదర్స్ వద్ద సంగీత సాధనలో మెరుగులు దిద్దుకొన్నరు. ప్రముఖ సంగీత విద్వాంసులైన డా.ఎం.బాలమురళీకృష్ణ, డి.కె.పట్టమ్మాళ్, నూకల చిన్న సత్యనారాయణ, నేదునూరి కృష్ణమూర్తి, ఎన్.ఎస్.శ్రీనివాసన్ వంటి విద్వాంసుల మన్ననలను విరివిగ ఆపాదించుకొని వర్ధమాన గాయకుడుగా, అమృతతుల్యమైన వాక్శుద్ధితో సుస్వరాల్ని పిల్లలకి అతి తేలికగా నేర్పే&nbsp;గురువుగా అద్భుతమైన పేరుని, కీర్తిని గడిస్తున్నరు. ఆకాశవాణి, దూరదర్శన్ ప్రముఖ సంగీత విద్వాంసులైన శ్రీపార్ధసారథి సంగీతంలో పొట్టి శ్రీరాములు తెలుగు యూనివర్సిటీ నుండి పోస్టు డాక్టరేట్ పొంది గురు పీఠాన్ని అధిష్టించారు. పార్ధసారథి 2002లో భారత ప్రభుత్వ "మానవవనరుల మంత్రిత్వశాఖ" నుండి సి.సి.ఆర్.టి స్కాలర్‌షిప్, 2005 లో చెన్నై లోని "సుందరం అయ్యర్ ట్రస్టు" నుండి సెమ్మంగూడి శ్రీనివాసఅయ్యర్ ఫెలోషిప్ పొందారు. శ్రీపార్ధసారథి సప్తస్వర విద్వాన్‌మణి, సంగీత రథసారథి, సంగీత గానవారధి, యువకళా భారతి వంటి బిరుదులను అనేక పురస్కారాలను పొందారు. శ్రీపార్ధసారథి తన ఆరవ యేట నుండి సంగీత కచేరీలను ప్రారంభించి, దేశ విదేశాలలో అనేక సంగీత ప్రదర్శనలలిస్థూ, తనదంటూ ఒక ప్రత్యేకతను ప్రతిబింబించుకొని శ్రోతలను తన గానామ్రుతంలో ముంచెత్తి ఓలలాడిస్తున్నరు. "ఉచిత సంగీతశిక్షణా శిబిరాన్ని" నడపటమేకాక విదేశాలలో వున్నవారికి "స్కైప్" ద్వరా సంగీతశిక్షణ అందచేస్తున్నరు. అమెరికా, కెనడా, స్విట్జెర్లాండ్, నైజీరియా, న్యూజిలాండ్, అబూదాబి ఇలా అనేకదేశాలలో వుంటున్న తెలుగు, తమిళ, కన్నడ పిల్లలకి, పెద్దలకి సంగీత శిక్షణ అందిస్తున్నరు.

## సారణి సంగీత విద్యా ట్రస్టు
నల్లాన్ చక్రవర్తుల పార్ధసారథి గారు సారణి సంగీతవిద్యా, సేవాసంస్థను www.saaranimusic.org స్థాపించి కర్ణాటక సంగీత సంప్రదాయాన్ని పెంపొందించుటకు కృషిచేస్తున్నారు. ఉచితంగా విద్యార్థులకు సంగీత జ్ఞానాన్ని అందిస్తున్నారు. పిల్లలకి సంగీత శిక్షణలో కేవలం స్వరాలు, పాటలేకాక గమక శుద్ధత, మౄదుత్వుంగా పాడే విధానం, సాహిత్య స్పష్టత, ఊపిరి నిలిపి పాడే విధనం వంటి అనేకవిషయాలను విద్యార్థులకి భొదించడం జరుగుతొంది. అనేకా కార్యక్రమాలను నిర్వహించదం ద్వారా విద్యార్థులకి అవకాశలు కల్పించటంతో పాటు తెలుగు కళాకారులతొ ప్రర్దర్శనలు నిర్వహిస్తోంది.

## మూలాలు

## ఇతర లింకులు
* యూట్యూబ్ లో ఆయన కచేరీ
* సారణి సంస్థ కార్యక్రమాలు
* పత్రికలలో ఆయన కార్యక్రమాల వివరాలు

వర్గం:సంగీతకారులు
వర్గం:కర్ణాటక సంగీత విద్వాంసులు
వర్గం:కృష్ణా జిల్లా సంగీత గురువులు
వర్గం:కృష్ణా జిల్లా సంగీత విద్వాంసులు
మెట్ల సత్యనారాయణ రావు

**మెట్ల సత్యనారాయణ రావు** తెలుగుదేశం పార్టీ సీనియర్ నేత, మాజీ మంత్రి  ఇటీవలే జాతీయ పార్టీగా అవతరించిన తెలుగుదేశం కమిటీలను ప్రకటించినప్పుడు ఆయనకు ఆంధ్రప్రదేశ్ రాష్ట్రానికి గాను ఉపాధ్యక్ష పదవిని ఇచ్చారు.
## జీవిత విశేషాలు
ఆయన తూర్పు గోదావరి జిల్లా లోని అల్లవరం మండలం కొమరగిరిపట్నంలో 1942 జనవరి 4 న మెట్ల రామ్మూర్తి, సరస్వతి దంపతులకు జన్మించారు. 1974లో రంగరాయ మెడికల్‌ కాలేజీలో వైద్య విద్య పూర్తి చేశారు. 
## రాజకీయ జీవితం
ఆయన రాజకీయ జీవితం 1982లో తెలుగుదేశం పార్టీతో ప్రారంభమైనది. తూర్పుగోదావరి జిల్లా అమలాపురం నుంచి ఆయన గతంలో మూడుసార్లు ఎమ్మెల్యేగా ఎన్నికయ్యారు. 1982లో ఆయన అమలాపురం శాసనసభ నియోజకవర్గం నుండి ఎమ్మెల్యేగా ఎన్నికైనారు. తరువాత 1994, 1999 లలో కూడా శాసనసభ్యునిగా ఎన్నికైనారు.] 1996 నుంచి 1999 మధ్య కాలంలో చంద్రబాబు నాయుడు మంత్రి వర్గంలో మెట్ల సత్యనారాయణ ఆరోగ్యమంత్రిగా పనిచేశారు. కొంతకాలం పాటు ప్రజారాజ్యం పార్టీలోనికి చేరినా 2009 లో తిరిగి తెలుగుదేశం పార్టీలోనికి తిరిగి వచ్చి ఉపాధ్యక్ష పదవిని చేపట్టారు.
## మరణం
ఆయన డిసెంబరు 25 2015 న ఉదయం కన్నుమూశారు. గత కొంతకాలంగా అనారోగ్యంతో బాధపడుతున్న ఆయన హైదరబాద్‌లోని నిమ్స్‌లో చికిత్స పొందుతూ తుదిశ్వాస విడిచారు.
## మూలాలు

## ఇతర లింకులు
* యూట్యూబ్ లో ఆయన విశేషాలు

వర్గం:తెలుగుదేశం పార్టీ రాజకీయ నాయకులు
వర్గం:2015 మరణాలు
వర్గం:పార్టీలు ఫిరాయించిన రాజకీయ నాయకులు
వర్గం:1942 జననాలు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వి. ఎస్. ఆర్. స్వామి

**వి.ఎస్.ఆర్. స్వామి** సుమారు 100 సినిమాలకు ఛాయాగ్రాహకుడిగా పనిచేశాడు. 
## జీవిత విశేషాలు
ఇతడు కృష్ణా జిల్లా, గుడివాడ మండలం, వలివర్తిపాడు గ్రామంలో జూలై 15 1935 న జన్మించాడు. ఇతనికి చిన్నప్పటి నుండి ఫోటోగ్రఫీపైన మక్కువ ఎక్కువ. ఇతడు తన గురువైన సి.నాగేశ్వరరావు వద్ద ఫొటోగ్రఫీలో మెళకువలు నేర్చుకున్నాడు. ప్రముఖ సినిమాటోగ్రాఫర్లు అయిన రవికాంత్ మెగా, ఎస్.శంకర్ ల దగ్గర పనిచేశాడు. వీరాభిమన్యు, బందిపోటు చిత్రాలకు కెమెరా ఆపరేటర్‌గా పనిచేశాడు. కృష్ణ నటించిన అసాధ్యుడు చిత్రంతో మొదటి సారిగా ఇతడు ఛాయాగ్రాహకుడయ్యాడు. ఇతడు సినిమాటోగ్రఫీలో ఎన్నో ప్రయోగాలు చేశాడు. తెలుగులో అగ్రనటుల చిత్రాలకు ఎక్కువగా ఛాయాగ్రాహకుడిగా పనిచేసింది ఇతనే. 1986లో నిర్మింపబడిన తొలి తెలుగు 70 ఎం.ఎం. సినిమా సింహాసనంకు ఇతడే ఛాయాగ్రాహకుడు.  ప్రముఖ సినిమాటోగ్రాఫర్లు ఎం.వి.రఘు, ఎస్. గోపాలరెడ్డి, రాం ప్రసాద్ లు ఇతని శిష్యులే.

## వెండితెరపై అద్భుతాలు
మోసగాళ్ళకు మోసగాడు సినిమా క్లైమాక్స్ తీస్తున్నారు. హీరో కృష్ణ, విలన్ని గట్టిగా గూబమీద కొట్టాలి. ఆ దెబ్బకి అతనికి లోకమంతా గిర్రున తిరిగే ఎఫెక్టు రావాలి. ఈ నన్నివేశం ఎలా తీయాలి?. అందరూ టెన్షన్ పడుతున్నారు గానీ, కెమెరామన్ మాత్రం తాపీగా ఆలోచిసూ కూర్చున్నారు. కాసేపటి తర్వాత లారీ టైర్ తెమ్మని పురమాయించారు. దాన్ని తాడుతో వేలాడదీశారు. "ఈ లారీటైర్తో ఈయనగారు ఏం చేస్తారా" అని యూనిట్ అంతా వళ్లంతా కళ్ళు చేసు కుని మరీ చూస్తుంటే, ఆ కెమెరామన్ తన కెమెరాతో సహా ఆ లారీటైర్లో కూర్చుని దాన్ని గిర్రున తిప్పమని ఆదేశించారు. అలా టైర్లో గిర్రున తిరుగుతూ ఆ సీన్ షూట్ చేశారు. ఆ కాలంలో యిప్పటిలా క్రేనులూ, గ్రాఫిక్సూ లేనప్పటికీ కేవలం తన బుర్రతోనే కెమెరా కు పని చెప్పి వెండితెరపై వండర్స్ చేశారు. ఆయన ఛాయాగ్రహణ శాఖలో పూనా ఫిల్మ్ ఇనిస్టిట్యూట్ నుంచి వచ్చిన తొలి బృందంలో ఒకరు. రవికాంత్ నగాయిచ్ లాంటి మహామహుల దగ్గర శిష్య రికం చేసిన స్వామి అసాధ్యుడు(1968)తో కెమెరామన్ గా మారారు.  తెలుగు సినిమాని సాంకేతికంగా కీలక మైన మలుపు తిప్పిన ఆయన. కలర్, సినిమా స్కోప్, 70 ఎం.ఎం. వంటి ప్రక్రియల్లో తొలినాళ్లలోనే ప్రయో గాలకు శ్రీకారం చుట్టారు. 250 పైగా సినిమాలకు ఛాయాగ్రహణం సమకూర్చారు. మలయాళం మినహా దాదాపు అన్ని భాషల్లోనూ చక్రం (కెమెరా) తిప్పారు. ఆయన ఖాతాలో ఎన్నో విలువైన చిత్రాలు ఉన్నాయి.

హిందీలో 'మహాశక్తిమాన్' అనే త్రీడీ చిత్రం, తెలుగులో ఆపద్బాంధవులు చిత్రాలకు దర్శకత్వం వహించారు. అలాగే ఎదురీత, కలియుగ స్త్రీ అనే సినిమాలను నిర్మించారు. నేటి ప్రసిద్ధ ఛాయాగ్రాహకులు ఎస్.గోపాల్రెడ్డి, ఎమ్వీ రఘు, శరత్, తదితరులు ఈయన దగ్గర శిష్యరికం చేసిన వారే. కెమెరామన్ గా ఆయన చివరి చిత్రం ప్రభాస్ నటించిన 'అడవి రాముడు'.

## సినిమాలు
### ఛాయాగ్రాహకుడిగా

### దర్శకుడిగా
# మహా శక్తిమాన్ (1985)

## పురస్కారాలు
* 1987లో ఆంధ్ర ప్రదేశ్ రాష్ట్ర ప్రభుత్వం వారిచే ఉత్తమ సినిమాటోగ్రాఫర్‌గా విశ్వనాధ నాయకుడు చిత్రానికి తామ్ర నంది పురస్కారం.
## మరణం
నాలుగు దశాబ్దాల పాటు ఛాయాగ్రాహకుడిగా సుదీర్ఘ ప్రయాణం చేసి, ఎన్నో అజరామరమైన చిత్రాలకు తన కెమెరాతో నగిషీలద్దిన మేటి కెమెరామన్ వీయస్ఆర్ స్వామి 2008,నవంబరు 11న మచిలీపట్నంలో గుండెపోటుతో మరణించాడు. మరణించే సమయానికి అతని వయసు 70 సంవత్సరాలు. 
## మూలాలు

## బయటి లింకులు
* తెలుగు వెబ్ దునియాలో వి.ఎస్.ఆర్.స్వామి వివరాలు
* ఐ.ఎం.డి.బి. పేజీ
* ఆయన జీవిత విశేషాలు
వర్గం:తెలుగు సినిమా ఛాయాగ్రహకులు
వర్గం:తెలుగు సినిమా నిర్మాతలు
వర్గం:2008 మరణాలు
వర్గం:కృష్ణా జిల్లా సినిమా ఛాయాగ్రాహకులు
వర్గం:1935 జననాలు
వర్గం:కృష్ణా జిల్లా సినిమా దర్శకులు
బూరుగుల గోపాలకృష్ణమూర్తి

**బూరుగుల గోపాలకృష్ణమూర్తి** ప్రముఖ తెలుగు రచయిత, పండితులు.

వీరి స్వస్థలం గుంటూరు జిల్లాలోని అమృతలూరు. వీరు స్థానికంగానున్న సంస్కృతోన్నత పాఠశాలలో విద్యాభ్యాసం చేసి, బందరు తాలూకా చిట్టి గూడూరులోని నారసింహ సంస్కృత కళాశాలలో సాహిత్య విద్యాప్రవీణ పూర్తిచేశారు. పిదప ఆంధ్ర విశ్వవిద్యాలయంలో భాషా ప్రవీణ పూర్తిచేశారు. తెనాలిలోని జూనియర్ కళాశాలలో 35 సంవత్సరాలు తెలుగు పండితులుగా పనిచేశారు. వీరు తెలుగు, సంస్కృతం భాషలలో రేడియో ప్రసంగాలు చేశారు. అనేక పత్రికలలో రచనలు ప్రచురించారు.

వీరికి కవిశేఖర బిరుదును గడియారం వెంకట శేషశాస్త్రిగారు, సుకవి సుధాకర బిరుదును జంధ్యాల పాపయ్య శాస్త్రిగారు ప్రదానం చేశారు. వీరి రాచపురి పద్య ప్రబంధానికి 1992లో రాష్ట్రస్థాయి అవార్డు పొందారు.

## రచనలు
* వెంకటేశ్వరస్వామి శతకము
* మారుతి తారావళి
* హనుమప్ప నాయుడు (ప్రబంధము)
* రాచపురి (పద్య ప్రబంధము)
* కన్యాకుమారి యాత్ర (చంపూకావ్యము) 
* వ్యాకరణ దర్శనము (సమగ్ర సంస్కృతాంధ్ర వ్యాకరణము)
* ధర్మపాలనము (పౌరాణిక నాటకము)
* స్వార్థత్యాగి (చారిత్రాత్మక నవల)
* రాజవాహనుడు (చిన్న నవల)
* మధు బిందువులు
* వీరద్వయము 
* కృష్ణకవి వాణి శతకము
* సమస్యా పూరణములు
* నేతాజీ విజయము
* దేవులపల్లి కృష్ణశాస్త్రిగారి కావ్యపరిశీలనము
* సుమతీశతక సింహావలోకనము
* వ్యాస మంజరి
* పసిడి తునకలు
* కందుకూరివారి ఉత్తర రామాయణ పరామర్శము.

## మూలాలు

వర్గం:తెలుగు కవులు
వర్గం:గుంటూరు జిల్లా రచయితలు
చిలుకోటి కాశీ విశ్వనాథ్

**చిలుకోటి కాశీ విశ్వనాధ్** కథా రచయిత, నటుడు. 

## జీవిత విశేషాలు
ఆయన విశాఖపట్నంలో కోటి అప్పలస్వామి, బుచ్చమ్మ దంపతులకు 1946లో జన్మించారు. ఆయన పూర్తి పేరు చిలుకోటి కాళీవిశ్వేశ్వరరావు. ఆయన పేరును కాశీ విశ్వనాథ్ గా తన పాఠశాల రోజులలో తెలుగు ఉపాధ్యాయులు మార్చారు. ఆయన విశాఖపట్నం లోని ఎ.వి.ఎన్ కళాశాలలో చదివారు. ఆయన ఆంధ్రావిశ్వవిద్యాలయంలో వెయిట్ లిప్టింగ్ విభాగంలో క్రీడలలో పాల్గొనేవారు. ఆయనకు ఆ విభాగంలో అనెక అవార్దులు వచ్చాయి. ఆయన రాష్ట్రస్థాయి పోటీలకు కూడా వెళ్ళారు. విద్యాభ్యాసం తరువాత ఆయన విశాఖపట్నం పోర్టు ట్రస్టులో అకౌంటెంట్ గా ఉద్యోగం చేసారు.

ఆయన 1968 లో తన రచనా ప్రస్థానాన్ని ప్రారంభించారు. ఆయన వ్రాసిన "ఓ వర్షం కురుసిన రాత్రి" కథకు అభినందన తెలుపడానికి రచయిత రాచకొండ విశ్వనాథశాస్త్రిస్వయంగా ఆయన యింటికి వెళ్ళారు. అదే ఆయనకు మొదటి అభినందన.

## సినిమా ప్రస్థానం
ఆయన సినిమా ప్రస్థానాన్ని "రామాయణంలో పిడకలవేట" సినిమాతో 1980లో ప్రారంభించారు. తరువాత సుమారు 131 సినిమాలకు స్క్రిప్ట్, డైలగులను వ్రాసారు. ఆయన సుమారు 120 కథలు, 28 నవలలు, 43 నాటికలు, అనేక సినిమాలకు కథలు వ్రాసారు. ఆయన 37 సినిమాలలో నటించారు. ఆ కారణంగా సినీ పరిశ్రమలోని అందరు దర్శకులు, నిర్మాతలు నటీ నటులతో ఆయనకు మంచి పరిచయాలున్నాయి. ఆయన దాసరినారాయణ రావు, రేలంగి నరసింహారావు, రాజాచంద్ర, విజయబాపినీడు వంటి దర్శకుల సినిమాలకు రచయితగా పనిచేసారు. ఆయన 52 సినిమాలలో నటించారు. ఆయనకు ఏడు నంది అవార్డులు వచ్చాయి. వాటిలో మూడు నందులు సినిమా కథలకు, మూడు నందులు నాటకాలకు, ఒక నంది దర్శకత్వానికి వచ్చాయి.

## సినిమాలు
* 1992: గోల్‌మాల్ గోవిందం (మాటలు, నటుడు)
* 1986: కృష్ణ గారడీ (మాటలు, నటుడు)

## మరణం
చిలుకోటి కాశీ విశ్వనాధ్ డిసెంబరు 22 2015 మధ్యాహ్నం గుండెపోటుతో మరణించారు. ఆయన సికిందరాబాద్ నుండి లోక్ మాన్య తిలక్ ఎక్స్ ప్రెస్ లో విశాఖపట్నం వస్తుండగా రైలు ఖమ్మం రైల్వే స్టేషన్ చేరుకొంటున్న సమయంలో తీవ్రమయిన గుండెపోటు రావడంతో క్షణాలలోనే మరణించారు.

## వ్యక్తిగత జీవితం
ఆయన భార్య పేరు మహాలక్ష్మి. ఆయనకు శ్రీధర్, కళ్యాణ్ అనే ఇద్దరు కుమారులు, ఒక కుమార్తె ఉన్నారు.

## మూలాలు

## ఇతర లింకులు
* Tollywood writer, actor Chilukoti Kasi Viswanath Passed Away
* ఐ.ఎం.డి.బి ప్రొఫైల్

వర్గం:తెలుగు సినిమా రచయితలు
వర్గం:2015 మరణాలు
వర్గం:గుండెపోటు మరణాలు
వర్గం:తెలుగు సినిమా నటులు
వర్గం:1946 జననాలు
వర్గం:విశాఖపట్నం జిల్లా సినిమా రచయితలు
వర్గం:విశాఖపట్నం జిల్లా సినిమా నటులు
వర్గం:పాఠశాలలో పేరు మారిన ఆంధ్రప్రదేశ్ వ్యక్తులు
విజయ బాపినీడు

**విజయ బాపినీడు**గా పేరు గాంచిన **గుత్తా బాపినీడు చౌదరి** (సెప్టెంబరు 22, 1936 - ఫిబ్రవరి 12, 2019) తెలుగు సినిమా దర్శకుడు, ఇండియన్ ఫిల్మ్స్ పత్రికకు సంపాదకులు. ఆయన బొమ్మరిల్లు, విజయ, నీలిమ పత్రికలను సంపాదకత్వం వహించి నడిపాడు. ఆయన అనేక యాక్షన్ చిత్రాలకు దర్శకత్వం వహించారు. వాటిలో మగమహారాజు, ఖైదీ నెం.786, మగధీరుడు, గ్యాంగ్ లీడర్ ముఖ్యమైనవి.

## వ్యక్తిగత జీవితం
ఆయన 1936 సెప్టెంబరు 22 న సీతారామస్వామి, లీలావతి దంపతులకు ఏలూరుకు దగ్గరలో కల చాటపర్రు గ్రామంలో జన్మించాడు. ఆయన గణిత శాస్త్రంలో బి.ఎ డిగ్రీని ఏలూరు లోని సి.ఆర్.ఆర్ కళాశాలలో చేసాడు. కొద్ది రోజులు వైద్య ఆరోగ్య శాఖలో పని చేశాడు. బాపినీడు తొలుత "అపరాధ పరిశోధన" అనబడు ఒక మాసపత్రికలో కథలు వ్రాసేవారు. ఇవి పాఠకులను విశేషముగా ఆకర్షించాయి. చిత్రసీమలోనికి రావడానికి పూర్వం ఆయన విజయ, బొమ్మరిల్లు, నీలిమ పత్రికలకు సంపాదకునిగా పనిచేసాడు.

## సినిమారంగ ప్రస్థానం
1982లో దర్శకుడిగా తెలుగుసినీరంగానికి పరిచయమై తన సినీప్రస్థానంలో 22 సినిమాలకు దర్శకత్వం వహించిన బాపినీడు ఎక్కువగా చిరంజీవి (గ్యాంగ్‌లీడర్‌, ఖైదీ నం.786, బిగ్‌బాస్‌, మగధీరుడు, పట్నం వచ్చిన పతివ్రతలు, మహానగరంలో మాయగాడు, మగ మహారాజు శోభన్ బాబు నటించిన మహారాజు, చిత్రాలకు దర్శకత్వం చేశాడు. నటుడు కృష్ణతో కృష్ణ గారడీ, రాజేంద్ర ప్రసాద్‌తో వాలుజెడ తోలు బెల్టు, దొంగ కోళ్లు, సీతాపతి చలో తిరుపతి సినిమాలు తీశాడు. 1998లో వచ్చిన కొడుకులు బాపినీడు చివరి చిత్రం.

అంతేకాకుండా, రాజాచంద్ర, దుర్గా నాగేశ్వరరావు, జి.రామమోహనరావు, మౌళి, వల్లభనేని జనార్దన్‌‌లను దర్శకులుగా, భువనచంద్రను పాటల రచయితగా, కాశీ విశ్వనాథ్‌ను మాటల రచయితగా తెలుగు సినీంగానికి పరిచయం చేశాడు.

### సినిమాలు

;దర్శకునిగా
# డబ్బు డబ్బు డబ్బు (1981)
# పట్నం వచ్చిన పతివ్రతలు (1982)
# మగమహారాజు (1983)
# మహానగరంలో మాయగాడు (1984)
# హీరో (1984)
# భార్యామణి (1984)
# మహారాజు (1985)
# కొంగుమూడి (1985)
# కృష్ణ గారడీ (1986)
# మగధీరుడు (1986)
# నాకు పెళ్ళాం కావాలి (1987)
# ఖైదీ నెం. 786 (1988)
# మా ఇంతి మహారాజు (1988)
# దొంగ కోళ్లు (1988)
# మహారాజశ్రీ మాయగాడు (1988)
# జూ లకటక (1989)
# మహాజనానికి మరదలుపిల్ల (1990)
# గ్యాంగ్ లీడర్ (1991)
# వాలుజెడ తోలు బెల్టు (1992)
# సీతాపతి చలో తిరుపతి (1992)
# బిగ్ బాస్ (1995)
# ఫ్యామిలీ (1996)
# కొడుకులు (1998)

;నిర్మాతగా
# *[[యవ్వనం కాటేసింది]]* (1976)

## మరణం
విజయ బాపినీడు 2019, ఫిబ్రవరి 12న హైదరాబాద్‌లోని తన స్వగృహంలో అనారోగ్యంతో మరణించాడు.

## మూలాలు

## ఇతర లింకులు
* Vijaya Bapineedu విశేషాలు
* 

వర్గం:1936 జననాలు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:2019 మరణాలు
వర్గం:పశ్చిమ గోదావరి జిల్లా పాత్రికేయులు
వర్గం:పశ్చిమ గోదావరి జిల్లా రచయితలు
వర్గం:పశ్చిమ గోదావరి జిల్లా సినిమా దర్శకులు
వర్గం:శోభన్ బాబు నటించిన సినిమాలు
బైరిశెట్టి భాస్కరరావు

**బైరిశెట్టి భాస్కరరావు** (జనవరి 29, 1936 -  డిసెంబరు 29, 2014) ప్రముఖ సినీ దర్శకుడు.

## జీవిత విశేషాలు
1936, జనవరి 29 లో సికింద్రాబాద్‌లోని ఘాస్‌మండిలో కృష్ణయ్య, కమలమ్మ దంపతులకు జన్మించారు. భాస్కరరావు మహబూబ్‌కాలేజీలో ఎనిమిదవ తరగతి పూర్తిచేశారు.
thumb|రాధ మై డార్లింగ్

## సినిమా ప్రస్థానం
1959లో సినీ రంగప్రవేశం చేసిన ఆయన వి.మధుసూదనరావు, తాపీ చాణక్య, ఆదుర్తి సుబ్బారావు, భీమ్‌సింగ్ లాంటి ప్రముఖ దర్శకుల వద్ద 40కిపైగా చిత్రాలకు సహాయ దర్శకుడిగా పనిచేశారు. కృష్ణ, జమున హీరోహీరోయిన్లుగా రూపొందిన మనుషులు మట్టి బొమ్మలు (1974) చిత్రంతో దర్శకుడిగా అరంగేట్రం చేసిన భాస్కరరావు తొలి చిత్రంతోనే ఉత్తమ కథా చిత్రంగా నంది అవార్డును సొంతం చేసుకున్నారు. ఈ సినిమాతో చక్కటి గుర్తింపును దక్కించుకున్న ఆయన కృష్ణ, కృష్టంరాజు, చిరంజీవి, మోహన్‌బాబు, జయసుధ లాంటి అగ్రనటీనటులతో 18 సినిమాల్ని రూపొందించారు. గృహప్రవేశం, ధర్మాత్ముడు, భారతంలో శంఖారావం, శ్రీవారు, కుంకుమతిలకం, చల్ మోహనరంగ, రాధ మై డార్లింగ్, చదరంగం, కళ్యాణ తిలకం, సర్ధార్ ధర్మన్న, అగ్గిరాజు, గృహలక్ష్మి, ఆస్తులు అంతస్తులు, శ్రీవారు, శ్రీరామచంద్రులు, సక్కనోడు, ఉమ్మడి మొగుడు, మామకోడలు చిత్రాలు దర్శకుడిగా ఆయనకు మంచి పేరును తీసుకొచ్చాయి.

కెరీర్‌లో అత్యధికంగా కృష్ణంరాజు 5, జయసుధతో 7 చిత్రాల్ని తెరకెక్కించారాయన. మంచి సినిమాలను తెలుగు ప్రేక్షకులకు అందించిన భాస్కరరావు... 1995 నుంచి చిత్ర పరిశ్రమకు దూరంగా ఉంటున్నారు.

## వ్యక్తిగత జీవితం
భాస్కరరావుకు భార్య కల్యాణితో పాటు కుమారుడు శ్రీకాంత్‌ఫణి, కుమార్తె భావన ఉన్నారు.

## మరణం
ఆయన 2014, డిసెంబరు 29 న మరణించారు.

## మూలాలు

## ఇతర లింకులు
* ఐ.ఎం.డి.బి లో భాస్కరావు

వర్గం:తెలుగు సినిమా దర్శకులు
వర్గం:1936 జననాలు
వర్గం:2014 మరణాలు
వర్గం:హైదరాబాదు జిల్లా సినిమా దర్శకులు
వర్గం:నంది ఉత్తమ దర్శకులు
శివరాజు

**శివరాజు** తెలుగువారిలో కొందరి ఇంటిపేరు.

* శివరాజు వెంకట సుబ్బారావు - ప్రసిద్ధ నవలాకారుడు, నాటకకర్త, కథకుడు.
* శివరాజు సుబ్బలక్ష్మి : ప్రముఖ రచయిత్రి, చిత్రకారిణి.
* శివరాజు సుబ్బమ్మ : ప్రముఖ స్వాతంత్ర్య సమరయోధురాలు.
కృష్ణ ఎక్స్‌ప్రెస్

**తిరుపతి-ఆదిలాబాద్ కృష్ణ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది ఆదిలాబాద్ రైల్వే స్టేషన్, తిరుపతి రైల్వే స్టేషను మధ్య నడుస్తుంది.

## వ్యుత్పత్తి
ఈ రైలుకు విజయవాడ నగరం గుండా పోతున్న కృష్ణా నది పేరుతో నామకరణం చేయడాం జరిగింది. ఈ రైలు మొదటగా విజయవాడ నుండి ప్రారంభమైనది. తరువాత ఇది సికింద్రాబాదు, నిజామాబాదుకు పొడిగించబడింది. ప్రస్తుతం ఇది ఆదిలాబాదు వరకు పొడిగించబడినది

## ఇంజను వివరాలు
తిరుపతి నుండి సికింద్రాబాదుకు లాలాగూడా ఆధారిత WAP4/7 ఇంజనుతో నడుస్తుంది. సికింద్రాబాదు నుండి ఆదిలాబాదు వరకు ఖాజీపేట ఆధారిత WDG-3A/GY WDP 4D ఇంజనులతో నడుస్తుంది.

## ర్యాక్ పంపకం
17405/17406 సంఖ్యలు గల కృష్ణా ఎక్స్‌ప్రెస్ ఆదిలాబాదు నుండి 17409/17410 సంఖ్యలుగా గల ఆదిలాబాద్-హజూర్ సాహిబ్ నాందేడ్ ఎక్స్‌ప్రెస్ తో ర్యాక్ లను పంపకం జరుపుకుంటుంది.

## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది. రైలు నంబరు: 17406. ఈ రైలు వారానికి ఏడు రోజులు నడుస్తుంది. విరామములు : అరవై, ప్రయాణ సమయము : సుమారుగా గం. 24.40 ని.లు, బయలుదేరు సమయము : గం. 20.45 ని.లు., చేరుకొను సమయము : గం. 21:25 ని.లు + ఒక రాత్రి, దూరము : సుమారుగా 1148 కి.మీ., వేగము : సుమారుగా 46 కి.మీ./గంట, తిరుగు ప్రయాణము రైలు సంఖ్య : 17405 : సికింద్రాబాద్ - ఆదిలాబాద్ కృష్ణ ఎక్స్‌ప్రెస్
## సమయ సారణి

## కోచ్ల అమరిక
:::::
## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
వర్గం:తెలంగాణ రైలు రవాణా
వర్గం:ఆంధ్రప్రదేశ్ రైలు రవాణా
దానాపూర్ - సికింద్రాబాద్ సూపర్‌ఫాస్ట్ ఎక్స్‌ప్రెస్

**దానాపూర్ - సికింద్రాబాద్ సూపర్‌ఫాస్ట్ ఎక్స్‌ప్రెస్ ** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది దానాపూర్ రైల్వే స్టేషను, సికింద్రాబాద్ రైల్వే స్టేషను మధ్య నడుస్తుంది.

## అరా స్టేషను వద్ద నిలుపుదల
రైలు నంబరు :12791 / 12792 సికింద్రాబాద్-దానాపూర్-సికింద్రాబాద్ సూపర్‌ఫాస్ట్ ఎక్స్‌ప్రెస్ నకు ఈస్ట్ సెంట్రల్ రైల్వే జోన్, డానాపూర్ డివిజన్‌ లోని అరా రైల్వే స్టేషను వద్ద అదనపు విరామము 10.09.2015 నుండి అందించ బడుతున్నది. రైలు నంబరు :12792 దానాపూర్ - సికింద్రాబాద్ సూపర్‌ఫాస్ట్ ఎక్స్‌ప్రెస్ అరా రైల్వే స్టేషను వద్దకు గం. 12:57 ని.లకు వచ్చి గం.12:59 ని.లకు బయలు దేరుతుంది.

## రైలు రద్దు
### <big>2016</big>
ఉత్తర భారతదేశంలో పొగమంచు కారణంగా, రైలు నంబరు: 12792 సికింద్రాబాద్ - దానాపూర్ సూపర్‌ఫాస్ట్ ఎక్స్‌ప్రెస్ జనవరి 12, 16, 19, 23, 26, 30, ఫిబ్రవరి 2, 6, 9, 13, 16, 20, 23, 27 తేదీల్లో ఈ రైలు సేవలు రద్దు చేయబడ్డాయి.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
వర్గం:భారతీయ ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:తెలంగాణ రైలు రవాణా
వర్గం:బీహార్ రైలు రవాణా
వర్గం:మధ్య ప్రదేశ్ రైలు రవాణా
తిరుపతి - సాయినగర్ షిర్డీ వీక్లీ ఎక్స్‌ప్రెస్

** తిరుపతి - సాయినగర్ షిర్డీ వీక్లీ ఎక్స్‌ప్రెస్** భారతీయ రైల్వేలు వ్యవస్థలో ఒక వీక్లీ ఎక్స్‌ప్రెస్ రైలు. ఇది తిరుపతి రైల్వే స్టేషను, సాయినగర్ షిర్డీ రైల్వే స్టేషను మధ్య నడుస్తుంది. అదే విధంగా **సాయినగర్ షిర్డీ - తిరుపతి వీక్లీ ఎక్స్‌ప్రెస్** భారతీయ రైల్వేలు వ్యవస్థలో ఒక వీక్లీ ఎక్స్‌ప్రెస్ రైలు. ఇది సాయినగర్ షిర్డీ రైల్వే స్టేషను, తిరుపతి రైల్వే స్టేషను మధ్య నడుస్తుంది.
## జోను, డివిజను
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది.
## రైలు సంఖ్య
రైలు నంబరు: 17417, 17418
## తరచుదనం (ఫ్రీక్వెన్సీ)
ఈ రైలు వారానికి ఒక రోజు నడుస్తుంది.
## సమయం కొత్త వేళలు
రైలు నెంబరు 17417 తిరుపతి - సాయినగర్ షిర్డీ వీక్లీ ఎక్స్‌ప్రెస్ 6 వ తారీఖు జనవరి 2016 నుండి, ప్రతి బుధవారం 19.10 గంటలకు షిర్డీ వద్ద బయలుదేరి, సికింద్రాబాద్ వద్దకు 09:25 గంటలకు చేరుకుని, తిరిగి గం.09:35 ని.లకు బయలుదేరుతుంది, మరుసటి రోజు గం.23.45 ని.లకు తిరుపతి వద్దకు చేరుకుంటుంది. రైలు నెంబరు 17418 సాయినగర్ షిర్డీ - విజయవాడ షిర్డీ వీక్లీ ఎక్స్‌ప్రెస్ 5 వ తారీఖు జనవరి 2016 నుండి, ప్రతి మంగళవారం 07:00 గంటలకు తిరుపతి వద్ద బయలుదేరి, సికింద్రాబాద్ వద్దకు 21.00 గంటలకు చేరుకుని, తిరిగి గం.21.20 ని.లకు బయలుదేరుతుంది, మరుసటి రోజు గం.12:15 ని.లకు షిర్డీ వద్దకు చేరుకుంటుంది.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
ఎ.వెంకోబారావు

**ఎ.వెంకోబారావు** వైద్య శాస్త్రవేత్త. ఈయన ప్రముఖ సైక్రియాట్రిస్ట్. అనేక పరిశోధానా గ్రంథాలను రచించారు.
## జీవిత విశేషాలు
ఆయన  కర్నూలు జిల్లా మంత్రాలయం దగ్గరలో గల కౌతాలం గ్రామంలో 1927 ఆగష్టు 20 వ తేదీన జన్మించారు. తండ్రిపేరు రాఘవేంద్రరావు. ఈయన వరుసగా ఎం.బి.బి.ఎస్;ఎం.డి;పి.హెచ్.డి;డె.ఎస్.సి;డ్.పి.ఎం డిగ్రీలను సంపాదించాడు.

## ఉద్యోగ జీవితం
మధురై మెడికల్ కాలేజీలోని ఇనిస్టిట్యూట్ ఆహ్ సైక్రియాట్రీకి అధిపతిగా, ప్రొఫెసర్ గా పనిచేసిన తర్వాత మధురైలోనె ప్రభుత్వ రాజాజీ హాస్పటల్ కు ఎమిరిటస్ ప్రొఫెసర్ గా వుంటూ పరిశోధనన్లు చేసారు.

నేషనల్ అకాడమీ ఆఫ్ మెడికల్ సైన్సెస్; ఇండియన్ నేషనల్ సైన్స్ అకాడమీ, ఇండియన్ అకాడమీ ఆఫ్ సైన్సెస్; రాయల్ ఆస్ట్రేలియన్ అండ్ న్యూజిలాండ్ కాలేజీ ఆఫ్ సైకియాట్రిస్ట్స్; రాయల్ కాలేజీ ఆఫ్ సైకియాట్రిస్ట్స్; (ఇంగ్లాండ్) ;అమెరికా సైకియాట్రిక్ అసోసియేషన్ మొ: ప్రఖ్యాత సంస్థల ఫెలోషిప్లను అందుకున్నారు.

## పరిశోధనలు
ప్రొఫెసర్ వెంకోబారావు మానసిక శాస్త్రం మీద గాఢ పరిశోధనలు చేసారు. ఆవేశం, మనోద్వేగంతో కూడిన అపవ్యవస్థకు రోగ నిరోధక చర్యలను అధ్యయనం చేసారు. మానసిక అవయవ నిర్మాణాత్మక మైన లేదా మనస్తాపం వలన కలుగు రుగ్మత, దీని వలన కలుగు లక్షణములు - మూర్తిమత్వ పరిణామములు, వాస్తవికతను గ్రహించలేకపోవడం; భ్రాంతి, భ్రమ, మతి విభ్రమం, బూటకపు దృశ్యాలను నిజమనుకోవడం మొదలగు వాటి నివారణా చర్యలానికి చికిత్సలను ఆవిష్కరించారు. ఆందోళానాత్మకమైన/భావోద్వేగ అపవ్యవస్థలకు చికిత్సా మార్గాలను కనుగొన్నారు. "ఇండియన్ జర్నల్ ఆఫ్ సైకియాట్రీ" మాసపత్రికకు సంపాదకులుగా (1970-77) ఉన్నారు. పలు గ్రంథరచనలు చేసారు. బాగా ప్రసిద్ధి పొందిన వాటిలో కొన్ని: Depressive Diseases, Lithium, psychiatry of Old age in India.

డాక్టర్ వెంబోబారావు అసమాన వైద్య కౌశలానికి అనేక గౌరవ పదవులు లభించాయి. కొన్ని వివరాలు; ఇండియన్ మెడికల్ అసోసియేషన్, న్యూరోలాజికల్ సొసైటీ ఆఫ్ ఇండియా; ఇండియన్ అసోసియేషన్ ఫర్ ద హిస్టరీ ఆఫ్ మెడిసన్; ఇండియన్ సైన్స్ కాంగ్రెస్ అసోసియేషన్, వరల్డ్ సైకియాట్రిక్ అసోసియేషన్, వరల్డ్ ఫెడరేషన్ ఫర్ మెంటల్ హెల్త్; సొసైటీ ఫర్ క్లినికల్ సైకితాట్రిస్ట్స్, అమెరికన్ అసోసియేషన్ ఆఫ్ న్యూసైడోలజీ మొదలగు అంతర్జాతీయ ప్రసిద్ధ సంస్థలు గౌరవ సభ్యత్వాన్ని అందించాయి. ఇంటర్నేషనల్ అసోసియేషన్ ఫర్ స్యూసైడ్స్ ప్వివెన్షన్ కు ఉఅపధ్యక్షులుగా ఉన్నారు. ఇండియన్ సైకియాట్రిక్ అసోసియేషన్; అసోసియేషన్ ఆఫ్ గెరొంటోలజీ, ఇండియన్ అసోసియేషన్ ఆఫ్ స్యూసైడాలజీ సంస్థలకు అద్యక్షులుగా వ్యవహరించారు.
## అవార్డులు,వివార్డులు
మానసికశాస్త్ర ఉన్నతికి  చేసిన నిరుపమాన సేవలకు పలు అవార్డులు, రివార్డులు అందుకున్నారు. 1972 లో శాండోజ్ అవార్డు, 1973 లో జె.సి.మార్ఫాతియా అవార్డు; 1975, 1978 లలో కూడా ఈ అవార్డు అందింది. 1975 లో డాక్టర్ పి.ఎస్.రాజు అవార్డు, 1980లో డి.ఎస్.ఎస్.మూర్తి రావు అవార్డు, 1981 లో డాక్టర్ బి.సి.రాయ్ అవార్డు, 1984లో శ్రీరాం అవార్డు, 1984లో మానస హాస్పిటల్ రాజమండ్రి ఒరేషన్ అవార్డ్, 1993లో ఆర్.వి.రాజన్ అవార్డు, 1995లో టి.ఎస్.మూర్తి అవార్డు, పొందారు.

డాక్టర్ వెంకోబారావు మధురై పట్టణంలోనే స్థిరపడి, కె.కె.నగర్లోని "తిలక్" నివాసం ఉన్నారు. "సైకియాట్రీ ఆఫ్ ఓల్డ్ ఏజ్ ఇన్ ఇండియా" మొదలైన 12 వైద్య గ్రంథాలు, 400 లకు పైగా పరిశోధనా వ్యాసాలు వ్రాసారు.

2005 సెప్టెంబరు 25 వ తేదీన మధురైలో మరణించారు.

## మూలాలు

## ఇతర లింకులు
* insaindia.org లో ఆయన బయాగ్రఫీ
* Indian Association For Social Psychiatry
* Psychiatry began in India: scholar

వర్గం:1927 జననాలు
వర్గం:వైద్యులు
వర్గం:కర్ణాటక వ్యక్తులు
వర్గం:2005 మరణాలు
వర్గం:డా.బి.సి.రాయ్ పురస్కార గ్రహీతలు
తాపీ చాణక్య

thumb|right|200px|తాపీ చాణక్య
**తాపీ చాణక్య** చలనచిత్ర దర్శకుడు. తెలుగు రచయిత, తెలుగు భాషా పండితుడు, హేతువాది, నాస్తికుడు అయిన తాపీ ధర్మారావు నాయుడు ఇతని తండ్రి. తల్లి అన్నపూర్ణమ్మ. ఇతడు 1925లో విజయనగరంలో జన్మించాడు. ఇతడు సినిమారంగంలో ప్రవేశించడానికి ముందు భారత సైన్యంలో రేడియో టెలిగ్రాఫిస్టుగా పనిచేశాడు. పల్లెటూరి పిల్ల చిత్రంలో బి.ఎ.సుబ్బారావు వద్ద సహాయకునిగా పనిచేశాడు. రోజులు మారాయి చిత్రానికి దర్శకత్వంతో పాటు కథను కూడా అందించాడు. తెలుగుతోపాటు హిందీ, తమిళ చిత్రాలకు దర్శకత్వం వహించాడు. 

## సినిమాల జాబితా

### తెలుగు
# అంతా మనవాళ్లే (1954)
# రోజులు మారాయి (1955)
# పెద్దరికాలు (1957)
# ఎత్తుకు పైఎత్తు (1958)
# భాగ్యదేవత (1959)
# కుంకుమ రేఖ (1960)
# జల్సారాయుడు (1960) 
# కలసి ఉంటే కలదు సుఖం (1961) 
# కానిస్టేబులు కూతురు (1963)
# రాముడు భీముడు (1964)
# వారసత్వం (1964)
# సి.ఐ.డి. (1965)
# అడుగు జాడలు (1966)
# విధివిలాసం (1970)
# బంగారుతల్లి (1971)
# బందిపోటు భయంకర్ (1972)
# 
### తమిళం
# పుదియ పతై (1960)
# ఎంగ వీటు పెన్ (1965)
# నాన్ అనైట్టల్ (1966)
# ఒలి విళక్కు (1968)
# పుదియ భూమి (1968)
### హిందీ
# రామ్‌ ఔర్ శ్యామ్‌ (1967)
# మాధవి (1969)
# బిఖరే మోతి (1971)
# మన్ మందిర్ (1971)
# జాన్‌వర్ ఔర్ ఇన్‌సాన్ (1972)
# మానవతా (1972)
# సుబహ్ ఓ షామ్‌ (1972) 
# గంగ మంగ (1973)

## మరణం
ఇతడు తన 48వ యేట 1973, జూలై 14న మరణించాడు. ఇతనికి భార్య, కుమారుడు, కుమార్తె ఉన్నారు. 

## బయటి లింకులు
* ఐ.ఎం.డి.బి.లో తాపీ చాణక్య పేజీ
## మూలాలు

వర్గం:తెలుగు సినిమా దర్శకులు
వర్గం:1925 జననాలు
వర్గం:1973 మరణాలు
వర్గం:తెలుగు రచయితలు
వర్గం:విజయనగరం జిల్లా సినిమా దర్శకులు
వర్గం:విజయనగరం జిల్లా సినిమా రచయితలు
వర్గం:విజయనగరం జిల్లా హేతువాదులు
మోనిక (నటి)

**మోనిక** (జననం **రేఖ మారుతీరాజ్**) భారతీయ సినిమా నటి. ఆమె తమిళ చిత్రాలలో ఎక్కువగా నటించారు. 1990లలో బాలనటిగా సినీరంగ ప్రవేశం చేసారు. 2000లలో ఆమె సహాయనటిగా ఎక్కువగ నటించారు. ఆమె "ఆజాగి", ఇంసాయి అరాసన్ 23ఎం పులికేశి, సిలాంధి చిత్రాల ద్వారా ప్రసిద్ధి పొందారు. 2012లో ఆమె తన పేరును మలయాళ చిత్రాల కోసం "పర్వాణ"గా మార్చుకున్నారు. 2014లో ఆమె ఇస్లాం మతాన్ని స్వీకరించి ఆమె పేరును ఎం.జి.రహీమాగా మార్చుకున్నారు. ఆ తరువాత చిత్రసీమ నుండి నటిగా నిష్క్రమిస్తున్నట్లు ప్రకటించారు.I చిన్న వయసులోనే బాలనటిగా మొదలుపెట్టి నాయిక పాత్రల దాకా ఎదిగిన మోనిక తమిళ, తెలుగు, మలయాళ, కన్నడ భాషల్లో దాదాపు 70 దాకా చిత్రాల్లో నటించారు.
## వ్యక్తిగత జీవితం
ఆమె మే 30 2014 న ఇస్లాం మతం తీసుకున్నారు. పత్రికా సమావేశంలో ఆమె "బాల నటిగా మొదలైన నేను ఇన్నేళ్ళుగా సినీ రంగంలో విజయవంతంగా కొనసాగడానికి కారణమైన వారందరికీ కృతజ్ఞతలు. ఈ రంగాన్ని వదిలివెళ్లడం కష్టంగా ఉన్నా, తప్పడం లేదు’’ అని ఆమె ప్రకటించారు. అదే సమయంలో, ‘‘డబ్బు కోసమో, ఏదో ప్రేమ వ్యవహారం కోసమో నేను మతం మార్చుకోలేదు. నేను అలాంటి అమ్మాయిని కాదు. ఇస్లామ్‌లోని అంశాలు నచ్చడం వల్లే మతం మారాను’’ అని మోనిక వివరించారు. పెళ్ళి గురించి వివరాలను త్వరలోనే చెబుతానని ఆమె అన్నారు. Monika’s father is Hindu and the mother is a Christian.
## తెలుగు చిత్రసీమలో
వెంకటేశ్ సూపర్ హిట్ ‘చంటి’ (1991)లో, తమిళ ‘సతీ లీలావతి’ (’95)లో బాల నటిగా చేసిన మోనిక పెద్దయ్యాక తెలుగులో ‘శివరామరాజు’, ‘మా అల్లుడు వెరీగుడ్’, ‘కొడుకు’, ‘పైసాలో పరమాత్మ’ చిత్రాల్లో నటించారు.

## మూలాలు

## ఇతర లింకులు

వర్గం:తమిళ సినిమా నటీమణులు
వర్గం:1987 జననాలు
వర్గం:తమిళనాడు సినిమా నటీమణులు
వర్గం:మలయాళ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:కేరళ ప్రజలు
వర్గం:భారతీయ ముస్లింలు